Forsvarssjefen

Forsvarssjefen (forkortet FSJ) er etatssjef for Forsvaret og fungerer som regjeringens nærmeste fagmilitære rådgiver.Instruks for forsvarssjefen Forsvarssjefen er direkte underlagt Forsvarsdepartementet og støttes av Forsvarsstaben.

Forsvarssjefen har siden 1972 hatt grad av general eller admiral. Før 1972 var det bare kongen, landets øverstkommanderende, som hadde slik grad.

Kvalifiserte kandidater til embetet som forsvarssjef er alle to- og trestjerners generaler eller admiraler som ikke går av for aldersgrensen innen to år etter tiltredelse.

 Oppgaver 
 Forsvarssjefen er Norges høyeste militære embetsmann og regjeringens og forsvarsministerens nærmeste militære rådgiver i fred og krig. Han har ansvaret for Forsvarets virksomhet i samsvar med oppdrag og retningslinjer gitt av Kongen i statsråd og forsvarsministeren
 Forsvarssjefen er Norges representant i NATOs militærkomité
 Forsvarssjefen er delegert alminnelig kommando over Forsvaret
 Etter Forsvarsdepartementets bestemmelser kan forsvarssjefen gi direktiver til forvaltningsorganer og fellesinstitusjoner under Forsvarsdepartementet
 Forsvarssjefen er ansvarlig for at det militære forsvar av Norge er planlagt og forberedt i samarbeid med allierte militære myndigheter. Han er ansvarlig for beredskaps- og mobiliseringsforberedelser i Forsvaret og skal følge med i den tilsvarende virksomheten i sivile organer. Han skal medvirke til at militære og sivile planer samordnes og at de på beste måte bidrar til Norges totale forsvar
 Forsvarssjefen er ansvarlig for Etterretningstjenesten
 Forsvarssjefen er ansvarlig for sikkerhetstjenesten i Forsvaret
 Forsvarssjefen ivaretar arbeidsgiveransvaret for personell i Forsvarets militære organisasjon
 Forsvarssjefen er høyeste disiplinærmyndighet i Forsvaret

 Forsvarets militære organisasjon 
Forsvarets militære organisasjon (FMO) er de organisasjonsenheter som er underlagt forsvarssjefen.

 Historie 
Stillingen som forsvarssjef som leder av Forsvarets overkommando ble opprettet under felttoget i Norge i 1940. Formålet var å ha en leder for hele Forsvaret.

Fra 1857 til 1940 ble den tilsvarende stillingen betegnet generalstabssjef og var sjef for Generalstaben (som eksisterte 1814–1940), med unntak av perioden 1930–1933 da Generalstaben ble ledet av kommanderende general.

 Liste over forsvarssjefer 
 Navn Forsvarsgren Fra dato Til dato Generalmajor Otto Ruge 20px|Hærens våpenskjold Hæren 18. mai 1940 9. juni 1940 Ubesatt(de facto Generalmajor Carl Gustav Fleischer) 20px|Hærens våpenskjold Hæren 10. juni 1940 22. februar 1942 Generalmajor Wilhelm von Tangen Hansteen 20px|Hærens våpenskjold Hæren 23. februar 1942 30. juni 1944 Kronprins Olav (general) 20px|Hærens våpenskjold Hæren 1. juli 1944 15. juli 1945 Generalløytnant Otto Ruge 20px|Hærens våpenskjold Hæren 16. juli 1945 31. desember 1945 Kontreadmiral Elias Corneliussen 20px|Sjøforsvarets våpenskjold Sjøforsvaret 1. januar 1946 31. mai 1946 Generalmajor Halvor Hansson 20px|Hærens våpenskjold Hæren 1. juni 1946 31. juli 1946 Generalløytnant Ole Berg(som sjef over Forsvarsstaben) 20px|Hærens våpenskjold Hæren 1. august 1946 31. oktober 1955 Generalløytnant Finn Lambrechts(som sjef over Forsvarsstaben) 20px|Luftforsvarets våpenskjold Luftforsvaret 1. november 1955 8. desember 1956 Generalløytnant Bjarne Øen(som sjef over Forsvarsstaben) 20px|Luftforsvarets våpenskjold Luftforsvaret 10. januar 1957 31. desember 1962 Generalløytnant Bjarne Øen 20px|Luftforsvarets våpenskjold Luftforsvaret 1. januar 1963 31. desember 1963 Viseadmiral Folke Hauger Johannessen 20px|Sjøforsvarets våpenskjold Sjøforsvaret 1. januar 1964 31. desember 1972 General Herman Fredrik Zeiner-Gundersen 20px|Hærens våpenskjold Hæren 1. februar 1972 20. mars 1977 General Sverre B. Hamre 20px|Hærens våpenskjold Hæren 21. mars 1977 30. juni 1982 General Sven Hauge 20px|Luftforsvarets våpenskjold Luftforsvaret 1. juli 1982 30. juni 1984 General Fredrik Bull-Hansen 20px|Hærens våpenskjold Hæren 1. juli 1984 31. august 1987 General Vigleik Eide 20px|Hærens våpenskjold Hæren 31. august 1987 5. september 1989 Admiral Torolf Rein 20px|Sjøforsvarets våpenskjold Sjøforsvaret 5. september 1989 31. oktober 1994 General Arne Solli 20px|Hærens våpenskjold Hæren 31. oktober 1994 30. april 1999 General Sigurd Frisvold 20px|Hærens våpenskjold Hæren 1. mai 1999 31. mars 2005 General Sverre Diesen 20px|Hærens våpenskjold Hæren 1. april 2005 30. september 2009 General Harald Sunde 20px|Hærens våpenskjold Hæren 1. oktober 2009 19. november 2013 Admiral Haakon Bruun-Hanssen 20px|Sjøforsvarets våpenskjold Sjøforsvaret 19. november 2013 17. august 2020 General Eirik Kristoffersen 20px|Hærens våpenskjold Hæren 17. august 2020

 Noter 

 Referanser 


Kategori:Norges forsvar
Kategori:Forsvarssjefer